Grape

Grape je slovenský hudobný festival zameraný na súčasnú populárnu a nezávislú slovenskú a svetovú hudbu, konajúci sa každoročne od roku 2010 počas augusta na piešťanskom letisku.

Prvý ročník sa mal pôvodne konať v Pezinku (preto názov hrozna Grape), avšak po presune na piešťanské letisko na tomto mieste už zostal. Grape postupne vyrástol z pôvodne malého podujatia na jeden z najväčších hudobných festivalov na Slovensku, pričom svojou snahou o prezentáciu slovenskému publiku menej známych umelcov z domova aj zahraničia si získava pozitívne ohlasy, festival sa v rokoch 2012 aj 2014 zaradil medzi 10 najlepších malých festivalov v Európe podľa Europe Festival Awards. Kapacita je 20 000 divákov, prvý raz sa Grape vypredal v roku 2014. V poradí 11. ročník sa odohrá na letisku v Piešťanoch v termíne od 13. do 14. augusta 2021.

História

Grape 2015 
Šiesty ročník Grape festivalu bol druhýkrát vypredaný - 10 000 divákov + organizátori a sponzori. Festival však poznamenali rozmary počasia, prvý deň vládli v Piešťanoch extrémne horúčavy a sucho. Naopak, počas druhého večeru sa nad letiskom prehnala séria búrok. Festival nakoniec museli z bezpečnostných dôvodov zrušiť.

Grape 2020 
Už od jesene 2019 bolo zrejmé, že kvôli snahe Trnavského samosprávneho kraja o zvýšenie hustoty leteckej prepravy na letisku Piešťany bude prakticky nemožné organizovať festival v rovnakom priestore a čase. V septembri 2019 sa objavili informácie, že Grape sa v roku 2020 už na letisku konať nebude. Proti rozhodnutiu opustiť letisko sa zorganizovala petícia občanov.

Po vzájomnej dohode medzi správcami letiska a organizátormi bolo dohodnuté, že ročník 2020 sa ako posledný ešte uskutoční na letisku. Plány na organizáciu však prekazila pandémia koronavírusu, pre ktorú Vláda SR zakázala cez leto 2020 hromadné podujatia nad 1 000 účastníkov. Organizátori preto festival aj plánovaných potvrdených interpretov preložili na august 2021. Zároveň ako náhradu usporiadali v piešťanskom Sade Andreja Kmeťa festival v menšom pod názvom Mini Grape / Park duševného zdravia. Headlinermi boli slovenské kapely Fallgrapp, Para a Billy Barman.

Grape 2021 
Organizátori v júli 2020 oznámili, že v poradí 11. ročník by sa mal odohrať opäť na letisku v Piešťanoch (v jeho blízkosti) v termíne od 13. do 14. augusta 2021.

Charakteristika a zameranie festivalu 
Grape predstavuje open-air multižánrový, prevažne hudobný festival. Zameriava na súčasné hudobné žánre ako indie rock či indie pop, electropop, techno a tanečnú scénu.

Headlineri 
 2010: Röyksopp, The Subways, Parov Stelar Live Band, Tata Bojs, Robots in Disguise
 2011: Interpol, Hurts, The Wombats, Marina and the Diamonds, The Sounds
 2012: Morcheeba, Example, The Subways, Blood Red Shoes, Bloody Beetroots, Modestep, Wolf Gang, The Twilight Sad, New Ivory
 2013: DJ Fresh Live, The Drums, Nero, Crystal Fighters, Dub FX, The Big Pink, The Joy Formidable, Citizens, Royal Republic
 2014: Editors, La Roux, Bombay Bicycle Club, Klaxons, Gesaffelstein, Palma Violets, Flux Pavilion, Wilkinson, Rangleklods, The Feud, Holy Esque
 2015: Foals, José González, Netsky Live, The Maccabees, Selah Sue, MØ, Kadebostany, Gramatik, Sigma DJ Set
 2016: Bloc Party, MØ, Netsky Live, Crystal Castles, Milky Chance, Jake Bugg, Camo & Krooked, Dub FX, Kaytranada, Circa Waves
 2017: Two Door Cinema Club, Moderat, Tom Odell, The Naked And Famous, Metronomy, The Temper Trap, Sub Focus, Aurora, Cigarettes After Sex
 2018: Alt-J, Kodaline, Nick Murphy aka Chet Faker, Wilkinson Live, Oh Wonder, Noisia, Modeselektor, Lamb, Wolf Alice, Jungle
 2019: Kruder & Dorfmeister, The Black Madonna, Jon Hopkins, Rudimental, Superorganism, Welshly Arms, The Vaccines, Daniel Avery, Tom Grennan, Black Honey, Adriatique, Max Cooper, The Kooks, CHVRCHES, Yeasayer, Tove Lo, Andy c, IAMDDB, Dub FX
 2020 (ako Park duševného zdravia): Billy Barman, Para, Fallgrapp, Bad Karma Boy, Le Payaco, Medial Banana, Gleb, Ultrazvuk, Modré hory

Iné projekty

Referencie 

Hudobné festivaly na Slovensku
Piešťany
Kultúra v Piešťanoch